Ciro Gálvez

Ciro Alfredo Gálvez Herrera (Siru Allriru Galwis Irrira) sutiyuq runaqa ( paqarisqa Surkupampa llaqtapi, Surkupampa distritupi, Tayaqaqa pruwinsyapi, Wankawillka suyupi) huk Piruw mamallaqtayuq taripay amachaqmi, qillqaqmi, takichaqmi, pulitiku runam.  p'unchawmantapacha Piruwpa kawsay saphi ministrunmi kachkan, Pedro Castillop kamachiyninpi.

Surkupampa llaqtapim paqarirqaspa Aníbal Gálvez, Felícita Herrera runakunap wawan kaspa, ayllunwan Wankayu llaqtapim kawsaq rirqan. Wankayupi yachaqarqan Institución Educativa Emblemática Santa Isabel nisqa yachaywasipim. Chaymantataq Mama Llaqtap San Markus Kuraq Yachay Sunturnin (Universidad Nacional Mayor de San Marcos, UNMSM) nisqapi yachaqarqan chiqarimaytam yachaqarqan, Qhichwa Simi Kuraq Wallpachay (Instituto Superior de Quechua, INSUC) nisqapitaq Qhichwa simitam. Wankayupi Universidad Nacional del Centro del Perú (UNC) nisqapi chiqarimay runa yachaytam (Antropología Jurídica nisqatam) yachaqarqan. Taripay amachaq kaspa Wankayu llaqtapi llamk'arqan.

Astawanpaq, takikunatam qillqarqan, kastilla simipipas qhichwa simipipas, ahinataq Kutisaq / Volveré, Pim wañuchiwachkanchik / Quién nos está matando, Iskay pishtaku chawpimpi / Entre dos fuegos nisqa takikunatam, Piruwpi Sasachakuy pacha nisqamanta willaq.

1993 watapi Antikuna Musuqmanta Yuriy (Renacimiento Andino) nisqa partidutam kamarirqan, 2013 watamantapacha Huñusqa Mamallaqta Musuqmanta Yuriy (Renacimiento Unido Nacional) icha RUNA sutinchasqa.  p'unchawpi musuq umalliq Pedro Castillom payta kawsay saphi ministrumanmi kamachirqan.

 Kaypipas qhaway 
 Piruwpa wiñay kawsaynin

 Hawa t'inkikuna 

 Ciro Gálvez - Entre dos fuegos (Oficial) (Iskay pishtaku chawpimpi), Youtube, .
 Ciro Gálvez, excandidato de Renacimiento Unido Nacional, jura como Ministro de Cultura, Youtube, . (Taytanchik señor Jesucristorayku, lliw peruanokunapaq allin kananchikpaq, lliw indígena runakuna kunanmanta ñawpaqman kananchikpaq, arí, juranim.)

Katiguriya:Qhari
Katiguriya:Paqarisqa 1949
Katiguriya:Taripay amachaq
Katiguriya:Qillqaq (Piruw)
Katiguriya:Takichaq
Katiguriya:Pulitiku